משה ליבר (ראש מועצה)

משה ליבר (נולד ב-1957) הוא ראש מועצה אזורית חבל יבנה מאז בחירתו בדצמבר 2013.

ביוגרפיה
ליבר הגיע כנער בן 15 (ב-1972) לקבוצת יבנה, ומאז הוא חבר הקיבוץ. לפני בחירתו לראשות המועצה, הוא כיהן כרכז המשק. ליבר התמודד לראשונה בבחירות שנערכו ב-24 בדצמבר 2013 לאחר 19 שנות כהונה של אליעזר ביננפלד מבני דרום, שלא התמודד לכהונה נוספת. בבחירות אלו התמודדו מול ליבר אריאל בריח מבית גמליאל ויעקב קליין מניר גלים. הוא ניצח בבחירות עם רוב של כ-62%. בבחירות 2018 התמודד בשנית על התפקיד, מול אבי פוקס מבני דרום. הוא נבחר לקדנציה שנייה בתפקיד ברוב של 60.1%, שהם 1,732 קולות.

ליבר מתמודד לכהונה שלישית בבחירות 2023. מולו יתמודד סגנו – סגן-אלוף במילואים יששכר מקונן מניר גלים, שמתמודד מטעם סיעת הציונות הדתית.

הערות שוליים 

ראשי המועצה האזורית חבל יבנה
קבוצת יבנה: אישים
ישראלים שנולדו ב-1957